b'\n_START_ARTICLE_\nNavadna arnika\n_START_SECTION_\nUporaba\n_START_PARAGRAPH_\nV medicini se uporablja predvsem zunanje in sicer za obkladke pri ko\xc5\xbenih vnetjih po piku \xc5\xbeu\xc5\xbeelk in o\xc5\xbeigih meduz, turih, oteklinah zaradi po\xc5\xa1kodb, zvinih in udarninah, podplutbah, povrhnjem vnetju ven, mi\xc5\xa1i\xc4\x8dnih in sklepnih bole\xc4\x8dinah, pa tudi za izpiranje vnete ustne in \xc5\xberelne sluznice. Zdravi tudi ozebline, zlato \xc5\xbeilo in ple\xc5\xa1avost \xc5\xbeiv\xc4\x8dnega izvora ter celi rane. Zdravilni deli so cvetovi._NEWLINE_Je pogosta sestavina homeopatskih pripravkov, ki zdravijo s sledovi, ki naj bi jih pustile u\xc4\x8dinkovine v topilu med razred\xc4\x8devalnim postopkom. Z izjemo homeopatskih zdravil se arnike ne sme jemati notranje, ker lahko povzro\xc4\x8di zastrupitev._NEWLINE_Arnikovo tinkturo je mo\xc4\x8d pripraviti z namakanjem dvajset \xc5\xbeli\xc4\x8dk (deset gramov) droge v sto gramih razred\xc4\x8denega alkohola ali mo\xc4\x8dnega \xc5\xbeganja, za obkladke pa jo je potrebno predhodno razred\xc4\x8diti z vodo od tri do desetkrat, za izpiranje ust pa desetkrat.'